དེ་ནས་དཔལ་ལྡན་ཚོགས་གཙོ་མཁན་པོ་བསོད་ནམས་བསྟན་འཕེལ་མཆོག་གིས་དེ་རིང་འདིར་ཅི་ལིའི་གྲོས་ཚོགས་འཐུས་མི་རྣམ་པ་ཕེབས་པར་འཚམས་འདྲི་དང་སྦྲགས།ཅི་ལིའི་གཞུང་མང་གཉིས་ནས་ཐུགས་འཁུར་ཆེན་པོའི་ངང་ད་བར་བོད་དོན་ཐོག་རྒྱབ་སྐྱོར་གནང་བར་ཐུགས་རྗེ་ཆེ་ཞུས་གནང་བ་དང་།དེ་བཞིན་བོད་ནང་གི་ཛ་དྲག་གནས་སྟངས་དང་།བཙན་བྱོལ་བོད་མིའི་སྒྲིག་འཛུགས་སྐོར་གསུངས་གནང་བ་མ་ཟད།ཆབ་སྲིད་གཅིག་པུ་མ་ཡིན་པར་ཆོས་དང་།རིག་གཞུང་།མི་རིགས་ཀྱི་ཐུན་མིན་གོམས་གཤིས་སོགས་ལ་རྒྱུས་ལོན་ཡོང་ཆེད་འདི་ནང་བཞིན་མཇལ་འཕྲད་དང་།གོ་བསྡུར་གནང་ཐུབ་ན་ཕན་ཐོགས་ཆེན་པོ་ཡོད་ཚུལ་སྐོར་དང་།འབྱུང་འགྱུར་གྲོས་ཚོགས་བོད་དོན་རྒྱབ་སྐྱོར་ཚོགས་པའི་ཚོགས་ཆེན་ཐོག་མཉམ་ཞུགས་ཡོང་རྒྱུ་དང་།ཉེ་འཁོར་ཁྱིམ་མཚེས་རྒྱལ་ཁབ་ཁག་གི་གྲོས་ཚོགས་འཐུས་མི་རྣམས་ཀྱང་མཉམ་ཞུགས་གནང་རྒྱུར་འབོད་སྐུལ་གནང་རོགས་ཞེས་གསུངས་གནང་རྗེས།དཔལ་ལྡན་ཚོགས་གཙོ་མཆོག་གིས་བོད་མི་མང་སྤྱི་འཐུས་ལྷན་ཚོགས་ཀྱི་དྲན་རྟེན་ཕྱག་རྟགས་དང་།བོད་ཀྱི་ཆབ་སྲིད་དང་འབྲེལ་བའི་དཔེ་དེབ་ཁག་ཅིག་ཁོང་རྣམས་ལ་ཕུལ་གནང་ཡོད་པ་བཅས།།